smcproject/ml-wiki-sentences huggingface dataset:
രണ്ട് പതിറ്റാണ്ടുകൾക്ക് ശേഷം, 1940 ഒക്ടോബർ 30-നു, ശ്രീ ചിത്തിര തിരുനാളിന്റെ ഭരണകാലത്താണു തിരുവനന്തപുരം മുനിസിപ്പാലിറ്റി കോർപ്പറേഷനായി പരിവർത്തനം ചെയ്യപ്പെട്ടതും, ഇത് കേരളത്തിലെ ഏറ്റവും പഴയ മുനിസിപ്പൽ കോർപ്പറേഷനായി മാറിയതും .
ഇന്ത്യയുടെ സ്വാതന്ത്ര്യ ലഭ്ധിക്ക് ശേഷം രൂപീകരിക്കപ്പെട്ടതും, സംസ്ഥാനത്തെ രണ്ടാമത്തെ ഏറ്റവും പഴയ മുനിസിപ്പൽ കോർപ്പറേഷനായതും 1962-ൽ സ്ഥാപിതമായ കോഴിക്കോട് മുനിസിപ്പൽ കോർപ്പറേഷനാണ് .
മുനിസിപ്പൽ കോർപ്പറേഷനുകൾ
കേരളത്തിൽ ആറു മുനിസിപ്പൽ കോർപ്പറേഷനുകളാണുള്ളത്.
അവയിൽ തെക്കൻ കേരളത്തിൽ രണ്ടും, മധ്യ കേരളത്തിൽ രണ്ടും, വടക്കൻ കേരളത്തിൽ രണ്ടുമാണുള്ളത്.
കേരളത്തിലെ മുനിസിപ്പൽ കോർപ്പറേഷനുകൾ ഇല്ല.
നഗരം ജില്ല രൂപീകരണ വർഷം ജനസംഖ്യ സാന്ദ്രത/കി.
മീ 2 ഏരിയ (കി.മീ 2 ) ചിത്രങ്ങൾ 1 തിരുവനന്തപുരം തിരുവനന്തപുരം 1940 955,494 4,447 214.86 /img 2 കോഴിക്കോട് കോഴിക്കോട് 1962 609,214 5,149 118.312 /img 3 കൊച്ചി എറണാകുളം 1967 601,574 7,040 94.88 /img 4 കൊല്ലം കൊല്ലം ജില്ല 2000 388,288 5,316 73.03 /img 5 തൃശൂർ തൃശൂർ 2000 315,596 3,111 101.42 /img 6 കണ്ണൂർ കണ്ണൂർ 2015 232,486 2,967 78.35 /img നിർദ്ദിഷ്ട മുനിസിപ്പൽ കോർപ്പറേഷനുകൾ ആലപ്പുഴ കോട്ടയം പാലക്കാട് മലപ്പുറം ഇതും കാണുക കേരളത്തിലെ താലൂക്കുകൾ കേരളത്തിലെ മുനിസിപ്പാലിറ്റികൾ അവലംബം
ഉറവിടങ്ങൾ കേരള സർക്കാർ കേരളത്തിലെ കോർപ്പറേഷനുകളുടെയും മുനിസിപ്പാലിറ്റികളുടെയും പട്ടിക – www.c4civil.com Archived 2017-06-09 at the Wayback Machine .
കേരളം ഒറ്റനോട്ടത്തിൽ തദ്ദേശ സ്വയംഭരണ വകുപ്പ്, കേരള സർക്കാർ
കൊളംബിയ, മിസോറി ഇംഗ്ലീഷ് വിലാസം https://ml.wikipedia.org/wiki/Columbia,_Missouri
കൊളംബിയ / k ə ˈ l ʌ m b i ə / അമേരിക്കൻ ഐക്യനാടുകളിലെ മിസോറി സംസ്ഥാനത്തെ ഒരു നഗരമാണ്.
ബൂൺ കൗണ്ടിയുടെ കൗണ്ടി സീറ്റായ ഇത് മിസോറി സർവകലാശാലയുടെ ആസ്ഥാനവുമാണ്.
1821-ൽ സ്ഥാപിതമായ ഇത് ഫൈവ് കൗണ്ടി കൊളംബിയ മെട്രോപൊളിറ്റൻ പ്രദേശത്തെ ഒരു പ്രധാന നഗരമാണ്.
2022- ലെ കണക്കുകൾ പ്രകാരം 128,555 താമസക്കാരുള്ള ഈ നഗരം മിസോറിയിലെ ഏറ്റവും ജനസംഖ്യയുള്ളതും അതിവേഗം വളരുന്നതുമായ നാലാമത്തെ നഗരമാണ്.
1800-കളുടെ പ്രാരംഭത്തിൽ അക്കാലത്ത് ബൂൺസ്ലിക്ക് എന്നറിയപ്പെട്ടിരുന്ന ഒരു പ്രദേശത്ത് കെന്റക്കിയിൽ നിന്നും അതുപോലെതന്നെ വിർജീനിയയിൽ നിന്നുമുള്ള അമേരിക്കൻ പയനിയർമാരുടെ കുടിയേറ്റത്തോടെയാണ് കൊളംബിയ നഗരത്തിൻറെ ഉത്ഭവം ആരംഭിക്കുന്നത്.
1815-ന് മുമ്പുള്ള കാലത്ത്, 1812-ലെ യുദ്ധസമയത്തെ തദ്ദേശീയ അമേരിന്ത്യൻ ആക്രമണ ഭീഷണിയെത്തുടർന്ന് ഈ പ്രദേശത്തെ വാസസ്ഥലം ചെറിയ  മരക്കോട്ടകളിൽ പരിമിതപ്പെടുത്തിയിരുന്നു.
യുദ്ധാവസാനത്തോടെ കാൽനടയായും കുതിരപ്പുറത്തും വണ്ടികളിലും വന്നിരുന്ന കുടിയേറ്റക്കാർ, പലപ്പോഴും മുഴുവൻ കുടുംബങ്ങളുമായും ചിലപ്പോൾ അടിമകളായ ആഫ്രിക്കൻ അമേരിക്കക്കാരുമായും ബൂൺസ് ലിക്ക് റോഡിലൂടെ എത്തി.
1818 ആയപ്പോഴേക്കും ഈ പ്രദേശത്തെ വർദ്ധിച്ചുവരുന്ന ജനസംഖ്യ ഹോവാർഡ് കൗണ്ടിയിൽ നിന്ന് ഒരു പുതിയ കൗണ്ടി സൃഷ്ടിക്കേണ്ടത് ആവശ്യമാണെന്ന് തിരിച്ചറിഞ്ഞു.
പടിഞ്ഞാറ് മോണിറ്റോ ക്രീക്കും കിഴക്ക് സെഡാർ ക്രീക്കും ഇതിൻറെ വ്യക്തമായ പ്രകൃതിദത്ത അതിരുകളായിരുന്നു.
അവലംബം ↑ ↑ ↑ ↑ 1 2 U.S. Geological Survey Geographic Names Information System: കൊളംബിയ, മിസോറി ↑ ↑ ↑ ↑ ↑ ↑ ↑
കൊളംബിയ നദി
പസിഫിക് സമുദ്രത്തിലേക്കൊഴുകുന്ന വടക്കേ അമേരിക്കയിലെ ഒരു നദിയാണ് കൊളംബിയ നദി ( Columbia River ).
കാനഡയിലെ ബ്രിട്ടീഷ് കൊളംബിയ പ്രവിശ്യയിൽ റോക്കി മലനിരകളിലാണ് ഈ നദിയുടെ ഉത്ഭവസ്ഥാനം.
കൊളംബിയ ബഹിരാകാശ ദുരന്തം ഇംഗ്ലീഷ് വിലാസം https://ml.wikipedia.org/wiki/Space_Shuttle_Columbia_disaster
2003 ഫെബ്രുവരി ഒന്നിന് കൊളംബിയ ഭൂമിയിലേക്ക് തിരിച്ചിറങ്ങാൻ 16 മിനിറ്റ് അവശേഷിക്കുമ്പോഴാണു കൊളംബിയ ബഹിരാകാശ വാഹനം ടെക്സസിനു മുകളിൽ വെച്ച് ചിന്നിച്ചിതറി.
ഇന്ത്യൻ വംശജ കൽപന ചാവ്‌ലയടക്കം ഏഴു ബഹിരാകാശ സഞ്ചാരികളും ദുരന്തത്തിൽ മരണമടഞ്ഞു.
ഭൗമ-മണ്ഡലത്തിലേക്കു  പ്രവേശിച്ചയുടൻ കൊളംബിയ പൊട്ടിത്തെറിക്കുകയായിരുന്നു.
"കൊളംബിയ' ദുരന്തം അമേരിക്കയുടെ മൂന്നാമത്തെ ബഹിരാകാശ വാഹന അപകടമാണ്.
തിരിച്ചിറങ്ങവേ ഒരു അമേരിക്കന് ബഹിരാകാശ വാഹനം പൊട്ടിച്ചിതറുന്നത് ആദ്യ സംഭവവും.
നിലത്തിറങ്ങുന്നതിനു 16 മിനിറ്റ് മുൻപ് കൊളംബിയയുമായുള്ള ബന്ധം നാസയ്ക്ക് നഷ്ടപ്പെടുകയായിരുന്നു.20,112 കിലോ മീറ്റർ വേഗത്തിൽ സഞ്ചരിച്ചുകൊണ്ടിരുന്ന കൊളംബിയ തകരുമ്പോൾ 200700 അടി ഉയരത്തിലായിരുന്നു.
കൊളംബിയയുടെ 28-ാംമത് ദൗത്യത്തിനിടെയായിരുന്നു ആകാശദുരന്തമുണ്ടായത്.16 ദിവസത്തെ ബഹിരാകാശ യാത്രക്ക് ശേഷമായിരുന്നു ഇവരുടെ മടക്കയാത്ര.
കൊളംബിയ സംഘം കൊളംബിയ ദുരന്തത്തിനു മുൻപ് ബഹിരാകാശത്തു വച്ചെടുത്ത ചിത്രത്തിൽ കൽ‌പന സഹയാത്രികർക്കൊപ്പം.
കമാൻഡർ : റിക്ക്  ഡി .
ഹസ്ബൻഡ്, അമേരിക്കൻ വ്യോമസേനാ ഉദ്യോഗസ്ഥനും മെക്കാനിക്കൽ എൻജിനീയറും ആയിരുന്നു.
പൈലറ്റ് : വില്യം സി മെക്കൂൾ, അമേരിക്കൻ നാവികോദ്യോഗസ്ഥൻ.
പേലോഡ് കമാൻഡർ : മൈക്കിൾ പി അൻഡേർസൺ,അമേരിക്കൻ വ്യോമസേനാ ഉദ്യോഗസ്ഥനും ഭൗതികവിജ്ഞാനിയും ആയിരുന്നു.
പേലോഡ് സ്പെഷലിസ്ററ് : ഇലാൻ റമോൺ,ഇസ്രയേൽ വ്യോമസേനാ ഉദ്യോഗസ്ഥനും ഇസ്രയേലിൽ നിന്നുള്ള ആദ്യ ബഹിരാകാശ സഞ്ചാരിയുമയിരുന്നു.
മിഷൻ സ്പെഷലിസ്ററ് : കൽപന ചാവ്‌ല , ഇന്ത്യൻ ബഹിരാകാശ ശാസ്‌ത്രജ്ഞ.
മിഷൻ സ്പെഷലിസ്ററ് : ഡേവിഡ്  എം ബ്രൗൺ,അമേരിക്കൻ വ്യോമസേനാപതി.
മിഷൻ സ്പെഷലിസ്ററ് : ലോറൽ ക്ളാർക്ക് , അമേരിക്കൻ വ്യോമസേനാപതി.
കൊളംബസ് (ഒഹായൊ)
കൊളംബസ് ( /kəˈlʌmbəs/ ; kə- lum -bəs ) യു.എസ്. സംസ്ഥാനമായ ഒഹിയോയുടെ തലസ്ഥാനവും സംസ്ഥാനത്തെ ഏറ്റവും വലിയ പട്ടണവുമാകുന്നു.
ഐക്യനാടുകളിലെ  ഏറ്റവും വലിയ പട്ടണങ്ങളിൽ പതിനഞ്ചാം സ്ഥാനമാണ് കൊളംബസിനുള്ളത്.
ഈ പട്ടണത്തിലെ ജനസംഖ്യ 2015 ൽ കണക്കാക്കിയതു പ്രകാരം 850,106 ആണ്.
കൊളംബിയ ഇംഗ്ലീഷ് വിലാസം https://ml.wikipedia.org/wiki/Colombia റിപബ്ലിക് ഓഫ് കൊളംബിയ ദേശീയ പതാക ദേശീയ ചിഹ്നം ആപ്തവാക്യം: ദേശീയ ഗാനം: തലസ്ഥാനം ബൊഗോട്ട രാഷ്ട്രഭാഷ സ്പാനിഷ് ഗവൺമന്റ്‌ പ്രസിഡന്റ് റിപബ്ലിക് അൽ‌വാരോ യുരീബെ വെലെസ് സ്വാതന്ത്ര്യം ജൂലൈ 20, 1810 വിസ്തീർണ്ണം 11,41,748 ചതുരശ്ര കിലോമീറ്റർ ജനസംഖ്യ • ജനസാന്ദ്രത 44,531,434 (2003) 93/ച.
മീ നാണയം പെസോ ( COP ) ആഭ്യന്തര ഉത്പാദനം {{{GDP}}} ( {{{GDP Rank}}} ) പ്രതിശീർഷ വരുമാനം {{{PCI}}} ( {{{PCI Rank}}} ) സമയ മേഖല UTC -5 ഇന്റർനെറ്റ്‌ സൂചിക .co ടെലിഫോൺ കോഡ്‌ +57
കൊളംബിയ ( ഇംഗ്ലീഷ്: Colombia ) ദക്ഷിണ അമേരിക്കൻ വൻ‌കരയിലെ ഒരു രാജ്യമാണ്.
കിഴക്ക് വെനിസ്വെല , ബ്രസീൽ ; തെക്ക് ഇക്വഡോർ , പെറു ; പടിഞ്ഞാറ്‌ പനാമ എന്നിവയാണ് അയൽ രാജ്യങ്ങൾ.
ക്രിസ്റ്റഫർ കോളംബസിൽ നിന്നാണ് കൊളംബിയ എന്ന പേരു ലഭിച്ചത്.
കൊളംബിയ, മേരിലാൻഡ്
കൊളംബിയ , അമേരിക്കൻ ഐക്യനാടുകളിലെ മേരിലാൻഡ് സംസ്ഥാനത്തെ ഹോവാർഡ് കൗണ്ടിയിലെ ഒരു സെൻസസ് നിയുക്ത സ്ഥലമാണ്.
10 സ്വയംഭരണ ഗ്രാമങ്ങൾ അടങ്ങുന്ന ഒരു ആസൂത്രിത നഗരമാണിത്.
2020 ലെ യു.എസ്. സെൻസസ് പ്രകാരം 104,681 ജനസംഖ്യയുണ്ടായിരുന്ന ഈ സെൻസസ് നിയുക്ത സ്ഥലം ബാൾട്ടിമോറിന് ശേഷം മേരിലാൻഡിലെ ഏറ്റവും ജനസംഖ്യയുള്ള രണ്ടാമത്തെ സമൂഹമാണ്.
ബാൾട്ടിമോറിനും വാഷിംഗ്ടൺ ഡിസിക്കും ഇടയിൽ സ്ഥിതി ചെയ്യുന്ന കൊളംബിയ ഔദ്യോഗികമായി ബാൾട്ടിമോർ മെട്രോപൊളിറ്റൻ പ്രദേശത്തിൻറെ ഭാഗമാണ്.
കൊളംബിയ പിക്ചേഴ്സ്
ഒരു അമേരിക്കൻ ഫിലിം സ്റ്റുഡിയോയും നിർമ്മാണ കമ്പനിയുമാണ് കൊളംബിയ പിക്ചേഴ്സ് ഇൻഡസ്ട്രീസ് .
ജാപ്പനീസ് മൾട്ടിനാഷണൽ കമ്പനിയായ സോണിയുടെ അനുബന്ധ സ്ഥാപനമായ സോണി എന്റർടൈൻമെന്റിന്റെ സോണി പിക്ചേഴ്സ് എന്റർടൈൻമെന്റിന്റെ ഒരു വിഭാഗമായ സോണി പിക്ചേഴ്സ് മോഷൻ പിക്ചർ ഗ്രൂപ്പിന്റെ ഭാഗമാണ്.
ഒടുവിൽ കൊളംബിയ പിക്ചേഴ്സായി മാറിയത് കോൺ-ബ്രാന്റ്-കോൺ (സിബിസി) ഫിലിം സെയിൽസ് കോർപ്പറേഷനായി 1918 ജൂൺ 19 ന് ജാക്ക്, ഹാരി കോൺ സഹോദരന്മാരും അവരുടെ ബിസിനസ്സ് പങ്കാളിയായ ജോ ബ്രാൻഡും ചേർന്ന് സ്ഥാപിച്ചു .
ഇത് 1924 ൽ കൊളംബിയ പിക്ചേഴ്സിന്റെ പേര് സ്വീകരിച്ചു (1968 വരെ കൊളംബിയ പിക്ചേഴ്സ് കോർപ്പറേഷനായി പ്രവർത്തിക്കുന്നു), രണ്ട് വർഷത്തിന് ശേഷം പരസ്യമായി, ഒടുവിൽ അമേരിക്കയുടെ സ്ത്രീ രൂപവത്കരണമായ കൊളംബിയയുടെ ചിത്രം അതിന്റെ ലോഗോയായി ഉപയോഗിക്കാൻ തുടങ്ങി.
ലോകത്തിലെ പ്രമുഖ ഫിലിം സ്റ്റുഡിയോകളിലൊന്നായ സോണി "ബിഗ് ഫൈവ്" മേജർ അമേരിക്കൻ ഫിലിം സ്റ്റുഡിയോകളിൽ അംഗമാണ്.
ഹോളിവുഡിന്റെ സുവർണ്ണ കാലഘട്ടത്തിലെ എട്ട് പ്രധാന ഫിലിം സ്റ്റുഡിയോകളിൽ " ലിറ്റിൽ ത്രീ " എന്ന് വിളിക്കപ്പെടുന്ന ഒന്നാണ് കൊളംബിയ.
ഇന്ന്, ലോകത്തിലെ നാലാമത്തെ വലിയ ഫിലിം സ്റ്റുഡിയോ ആയി ഇത് മാറി.
1929 മുതൽ 1932-വരെ ഡിസ്നിയുടെ സില്ലി സിംഫണി ഫിലിം സീരീസും മിക്കി മൗസ് കാർട്ടൂൺ സീരീസും വിതരണം ചെയ്യുന്നതിന്റെ പ്രധാന ഉത്തരവാദിത്തം കമ്പനിയായിരുന്നു.
1990 മുതൽ കാലിഫോർണിയയിലെ കൽവർ സിറ്റിയിലെ മുൻ മെട്രോ-ഗോൾഡ് വിൻ-മേയർ സ്റ്റുഡിയോയിലെ (നിലവിൽ സോണി പിക്ചേഴ്സ് സ്റ്റുഡിയോ എന്നറിയപ്പെടുന്നു) ഇർവിംഗ് താൽബർഗ് കെട്ടിടത്തിലാണ് സ്റ്റുഡിയോയുടെ ആസ്ഥാനം.
അവലംബം പുറത്തേക്കുള്ള കണ്ണികൾ Sony ദ്യോഗിക സോണി പിക്ചേഴ്സ് വെബ്സൈറ്റ് SonyPictures.net (ലോകമെമ്പാടുമുള്ള സൈറ്റുകളുടെ പട്ടിക) ഇന്റർനെറ്റ് മൂവി ഡാറ്റാബേസിൽ നിന്ന് കൊളംബിയ പിക്ചേഴ്സ് ഇന്റർനെറ്റ് മൂവി ഡാറ്റാബേസിൽ നിന്ന് കൊളംബിയ പിക്ചേഴ്സ് ഇന്റർനെറ്റ് മൂവി ഡാറ്റാബേസിൽ നിന്ന് കൊളംബിയ പിക്ചേഴ്സ് ഇന്റർനെറ്റ് മൂവി ഡാറ്റാബേസിൽ നിന്ന് Film Sales/ കൊളംബിയ പിക്ചേഴ്സ് ഇന്റർനെറ്റ് മൂവി ഡാറ്റാബേസിൽ നിന്ന് കൊളംബിയ പിക്ചേഴ്സ് ബിഗ് കാർട്ടൂൺ ഡാറ്റാബേസിൽ നിന്നുള്ള കൊളംബിയ പിക്ചേഴ്സ് കാർട്ടൂണുകൾ Archived 2013-01-02 at Archive.is കൊളംബിയ പിക്ചേഴ്സ് അറ്റ് റീൽ ക്ലാസിക്കുകൾ: ദി ഹിസ്റ്ററി ഓഫ് എ ലോഗോ - ലേഡി വിത്ത് ദി ടോർച്ച് കൊളംബിയ പിക്ചേഴ്സ് സ്റ്റിൽ ഫോട്ടോഗ്രാഫർ കരാർ 1945 Archived 2014-04-23 at the Wayback Machine .
ദി നെഡ് സ്കോട്ട് ആർക്കൈവിൽ Finding aid author: Morgan Crockett (2014).
കൊല്ലൂർവിള ജുമാമസ്ജിദ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2021 നവംബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Kolloorvila_Juma_Masjid
കേരളത്തിൽ കൊല്ലം ജില്ലയിലെ പള്ളിമുക്കിനു സമീപം സ്ഥിതിചെയ്യുന്ന ഒരു മുസ്ലീം പള്ളിയാണ് കൊല്ലൂർവിള ജുമാമസ്ജിദ് .
ദേശീയപാത 66 -ൽ പള്ളിമുക്ക് ജംഗ്ഷനിൽ നിന്നും ഇരവിപുരത്തേക്കു പോകുന്ന പാതയോടു ചേർന്നാണ് ഈ പള്ളി സ്ഥിതിചെയ്യുന്നത്.
കേരളത്തിലെ ഏറ്റവും വലിയ ജുമുഅ മസ്ജിദുകളിലൊന്നാണ് കൊല്ലൂർവിളയിലുള്ളത്.
വെള്ളിയാഴ്ചകളിൽ നടക്കുന്ന പ്രത്യേക പ്രാർത്ഥനയിൽ പങ്കെടുക്കുവാൻ നിരവധി വിശ്വാസികൾ ഇവിടെയെത്താറുണ്ട്.
കൊല്ലെഗൽ
ഇന്ത്യയിലെ കർണാടക സംസ്ഥാനത്തിലെ ചാമരാജനഗർ ജില്ലയിലെ ഒരു പ്രധാന താലൂക്കാണ് കൊല്ലെഗൽ .
കർണാടകത്തിലെ ഏറ്റവും വലിയ താലൂക്കായ കൊല്ലെഗൽ പട്ട് വ്യവസായത്തിന് പേരുകേട്ടതാണ്.
രണ്ട് ദേശീയ ഹൈവേകളാണ് കൊല്ലെഗലിനെ  ബന്ധിപ്പിച്ചിരിക്കുന്നത്.
എൻഎച്ച് 209 - ബാംഗ്ലൂർ മുതൽ ദിണ്ടിഗൽ വരെ, കോയമ്പത്തൂർ, കൊല്ലെഗൽ വഴി.
എൻഎച് 766 - കൊല്ലെഗൽ മുതൽ കോഴിക്കോട് വരെ, നരസിപുര, മൈസൂരു വഴി.
കൊല്ലെഗൽ സ്ഥിതിചെയുന്ന ഭൂമിശാസ്ത്രനിർദ്ദേശാങ്ക 12°09′N 77°07′E ﻿ / ﻿ 12.15°N 77.12°E ﻿ / 12.15; 77.12 ആണ്.
ശരാശരി ഉയരം 588 metres (1,929 ft) .
പശ്ചിമഘട്ടത്തിന്റെ താഴ്‌വരയിലാണ് ഈ നഗരം സ്ഥിതി ചെയ്യുന്നത്.
താപനില മിതമായമാണ്.
അവലംബം ↑ ഫൈയിംഗ് റെയിൻ ജെനോമിക്സ്, ഇൻക് - കോലലെക്കൽ പുറത്തേക്കുള്ള കണ്ണികൾ ഹൂവീണഹാടകഴി ഓൺലൈനിൽ വിവരങ്ങൾ വെബ്സൈറ്റ് ഹൂവീണഹാടകഴി മുനിസിപ്പൽ കോർപ്പറേഷൻ ഔദ്യോഗിക വെബ്സൈറ്റ് Archived 2010-11-02 at the Wayback Machine .
ഹൂവീണഹാടകഴി ഫോട്ടോകൾ Aiyappa, മനു (23 ആഗസ്റ്റ് 2013).
"ഹൂവീണഹാടകഴി, രാത്രി buzz with മാജിക്".
Fide.
ശേഖരിച്ചത് 1 ജൂൺ 2018.
കൊളംബിയ കൗണ്ടി, ഫ്ലോറിഡ
കൊളംബിയ കൗണ്ടി അമേരിക്കൻ ഐക്യനാടുകളിലെ ഫ്ലോറിഡ സംസ്ഥാനത്തിന്റെ വടക്കൻ അതിർത്തിയിൽ സ്ഥിതിചെയ്യുന്ന ഒരു കൗണ്ടിയാണ്.
2010 ലെ യു.എസ്. സെൻസസ് അനുസരിച്ചുള്ള ഈ കൗണ്ടിയിലെ ജനസംഖ്യ 67,531 ആയിരുന്നു.
ഇതിന്റെ കൗണ്ടി സീറ്റ് ലേക് സിറ്റിയിലാണ് .
അവലംബം ↑ https://www.census.gov/quickfacts/fact/table/columbiacountyflorida/PST045217 ↑ ↑
കരിരാജൻ ഇംഗ്ലീഷ് വിലാസം https://ml.wikipedia.org/wiki/Rohana_parisatis
ഒരു രോമപാദ ചിത്രശലഭമാണ് കരിരാജൻ ‌ ( ഇംഗ്ലീഷ് : Black Prince ) .
Rohana parisatis എന്ന ശാസ്ത്രീയ നാമത്തിൽ അറിയപ്പെടുന്നു.
ഉദരവശം (ആൺ) ഉദരവശം (പെൺ) ആവാസം
അരുണാചൽ പ്രദേശ് , ഗോവ , കർണാടക , മഹാരാഷ്ട്ര , മിസോറം എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി, മാർച്ച്, ഏപ്രിൽ, ഓഗസ്റ്റ്, സെപ്റ്റംബർ, ഒക്ടോബർ, നവംബർ മാസങ്ങളിലാണ് ഇവയെ കാണാറുള്ളത് .
അവലംബം പുറം കണ്ണികൾ Rohana parisatis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരിയാൻ ഇംഗ്ലീഷ് വിലാസം https://ml.wikipedia.org/wiki/Hypselobarbus_periyarensis
കാർപ്പ് കുടുംബത്തിലെ കേരളത്തിൽ മാത്രം കാന്നുന്ന ശുദ്ധജല മത്സ്യം ആണ് കരിയാൻ .
ഇവ പെരിയാറിലും അതിന്റെ പോഷക നദികളിലും, കൈ വഴികളിലും മാത്രം കാണപ്പെടുന്നു.
"Hypselobarbus periyarensis" in FishBase.
കരിയില ശലഭം ഇംഗ്ലീഷ് വിലാസം https://ml.wikipedia.org/wiki/Melanitis_leda
Common evening brown butterfly image
സാധാരണയായ ഒരു ശലഭമാണ് കരിയില ശലഭം (Common Evening Brown).
താഴ്ന്നുപറക്കുന്ന സ്വഭാവക്കാരനാണ്.
ഇവയ്ക്ക് വെയിൽ ഇഷ്ടമല്ലാത്തതിനാൽ പ്രഭാതത്തിലും വൈകുന്നേരങ്ങളിലും മാത്രമാണ് സാധാരണ പ്രത്യക്ഷപ്പെടാറുള്ളത്.
കരിയിലയുടെ നിറമായതിനാൽ ചമ്മലയിൽ വന്നിരിക്കുമ്പോൾ കണ്ടു പിടിക്കാൻ പ്രയാസമാണ്.
ഇതിന്റെ ചിറകുകളുടെ അടിഭാഗത്തെ ഡിസൈൻ പല ശലഭങ്ങളിലും വ്യതാസപ്പെട്ടു കണ്ടിട്ടുണ്ട്.
ചിറകരികുകളുടെ ആകൃതി പ്രത്യേകതയുള്ളതാണ്.
രാത്രി കാലങ്ങളിൽ നിശാശലഭങ്ങളോടൊപ്പം വീടുകളിലെ ബൾബിനു ചുറ്റും പാറി നടക്കുന്നത് സാധാരണ കാണാവുന്നതാണ്.
കൂടുതൽ ചിത്രങ്ങൾ Common evening brown-Mavoor Kerala അവലംബം പുറം കണ്ണികൾ Melanitis leda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരിയിലത്തുമ്പി ഇംഗ്ലീഷ് വിലാസം https://ml.wikipedia.org/wiki/Mortonagrion_varralli
തണൽ പ്രദേശങ്ങളിൽ കാണുന്ന കടും തവിട്ടും ഇളം നീലനിറവുമുള്ള നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് കരിയിലത്തുമ്പി ( ശാസ്ത്രീയനാമം : Mortonagrion varralli ) .
കേരളത്തിൽ വളരെ അപൂർവ്വമായിട്ടാണ് ഈ തുമ്പിയെ കണ്ടെത്തിയിട്ടുള്ളത്.
വലിയ കായലുകളുടേയും പുഴകളുടേയും അടുത്തുള്ള ചെറിയ കുറ്റിക്കാടുകളാണ് ഇഷ്ടപ്പെട്ട സ്ഥലം.
കറുത്ത കണ്ണുകളുടെ കീഴ് ഭാഗം പച്ച കലർന്ന നീല നിറത്തിലാണ്.
തലക്ക് നീല കലർന്ന തവിട്ട് നിറമാണ്.
ഉദരത്തിൽ നീല നിറത്തിലുള്ള ചെറിയ വളയങ്ങളുണ്ട്.
തണൽ പ്രദേശങ്ങളിൽ കാണുന്ന കടും തവിട്ടും, ഇളം നീല നിറവുമുള്ള ചെറിയ സൂചിതുമ്പി.
കാട്ടുപുല്ചിന്നനുമായി സാമ്യമുണ്ടെങ്കിലും നീളംകുറഞ്ഞ ചെരുവലുകളും ഉദരത്തിലെ എട്ടാം ഖണ്ഡത്തിലെ നീല വളയവും ഇവയെ തിരിച്ചറിയാൻ സഹായിക്കുന്നു.
ആൺതുമ്പി
ആൺതുമ്പികളെ ആണ് അധികമായി കാണാറുള്ളത്.
മൂന്നു നിറഭേദങ്ങളുള്ള ആൺ തുമ്പികളെ കണ്ടെത്തിയിട്ടുണ്ട്.
പൊതുവേ നീലയും തവിട്ട്‌ നിറത്തിലുമുള്ള ആൺതുമ്പികളെ ആണ് കൂടുതലായി കാണാൻ സാധിക്കുന്നത്.
കറുത്ത കണ്ണുകളുടെ കീഴ്ഭാഗം പച്ച കലർന്ന നീല നിറത്തിലാണ്.
തലയ്ക്ക് നീല കലർന്ന തവിട്ട്‌ നിറമാണ്‌.
ഉരസ്സിനും, ഉദരത്തിനും ചുവപ്പ് കലർന്ന തവിട്ട്‌ നിറവും.
ഉദരത്തിൽ നീല നിറത്തിലുള്ള ചെറിയ വളയങ്ങൾ ഉണ്ട്.
കാലുകൾ ഇളം തവിട്ട്‌ നിറത്തിലാണ്.
കാഴ്ചയിൽ ആൺതുമ്പികളെ പോലെയാണ്.
കേരളത്തിൽ വളരെ അപൂർവമായിട്ടാണ് ഈ തുമ്പിയെ കണ്ടെത്തിയിട്ടുള്ളത്.
സമുദ്ര നിരപ്പിനോട് ചേർന്ന് കിടക്കുന്ന പ്രദേശങ്ങളിലാണ് ഇവയെ കൂടുതലായും കാണപ്പെടുന്നത്.
വലിയ കായലുകളുടെയും പുഴകളുടെയും അടുത്തുള്ള ചെറിയ കുറ്റികാടുകളാണ് ഇഷ്ടപ്പെട്ട സ്ഥലം.
തണൽ വളരെ അധികം ഇഷ്ടപെടുന്ന ഇവ തറയിൽ നിന്ന് അധികം ഉയരത്തിൽ പറക്കുവാൻ താല്പര്യപെടാറില്ല.
അധീന പ്രദേശം കാത്തു സൂക്ഷിക്കുന്ന ഈ തുമ്പികളെ ഒരേ സ്ഥലത്ത് സ്ഥിരമായി കാണാം.
പുറത്തേക്കുള്ള കണ്ണികൾ കരിയിലത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കരിയിലത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ↑
കരിയാത്തൻ
അർജുനന്റെ  അഹങ്കാരമടക്കി  ഗാണ്ഡീവം നല്കാൻ കിരാതരൂപമെടുത്ത ശിവനാണ് കരിയാത്തൻ.
തിറയാട്ടക്കോലമായി കെട്ടിയാടിക്കുന്ന ഈ ദേവൻ നായർ , കരിമ്പാല സമുദായക്കാരുടെ പ്രധാന ആരാധനാമൂർത്തിയാണ്‌ .
വെള്ളാട്ടം അവതരിപ്പിക്കുമ്പോൾ ആയുധാഭ്യാസ പ്രകടനം സാധാരണയായി കാണാറുണ്ട്.
തെക്കൻ കരിയാത്തൻ എന്നതുകൊണ്ട്  ഉദ്ദേശിക്കുന്നത്  മറ്റൊരു സങ്കല്പത്തെയാണ്.
കറുപ്പോ ചുവപ്പോ ആയ ഉടയാടയാണ്  തിറയും വെള്ളാട്ടവും ധരിക്കുക.
പ്രത്യേകതരത്തിലുള്ള വാളുകൾ,പരിച ,ചുരിക, അമ്പും വില്ലും ,തുടങ്ങിയവയാണ്  പ്രധാന ആയുധങ്ങൾ.
കരിമ്പാല സമുദായക്കാരുടെ കാവുകളിൽ വെളിച്ചപ്പാട് ആയുധങ്ങളുടെയോ വെളിച്ചത്തിന്റെയോ സഹായമില്ലാതെ രാത്രിയിൽ പോലും  മലകയറി ഈങ്ങ എന്ന ഒരിനം മുള്ളോടുകൂടിയ വലിയ വള്ളി  പറിച്ചെടുത്ത്  കൊണ്ടുവരുന്ന സമ്പ്രദായമുണ്ട്.
യുദ്ധം,നായാട്ട്  തുടങ്ങിയ കർമങ്ങളുമായി  ഈ ദേവന്  ബന്ധമുണ്ട്.
കരിയാറ്റിൽ യൗസേപ്പ് ഇംഗ്ലീഷ് വിലാസം https://ml.wikipedia.org/wiki/Kariattil_Mar_Ouseph_metropolitan സെന്റ്.
മേരീസ് സിറോ-മലബാർ കത്തോലിക്കാ പള്ളി, ആലങ്ങാട്.
ഔസേപ്പ് മെത്രാപ്പോലീത്തയുടെ കബറിടം ഇവിടെ സ്ഥിതി ചെയ്യുന്നു.
പറമ്പിൽ ചാണ്ടി മെത്രാന് ശേഷം  ഭാരതത്തിലെ സിറിയൻ കത്തോലിക്കരുടെ ആദ്യ തദ്ദേശീയ മെത്രാപ്പൊലീത്താ (ആർച്ചുബിഷപ്പ്) ആയിരുന്നു കരിയാറ്റിൽ മാർ ഔസേപ്പ് .
(5 മേയ് 1742 – 10 സെപ്റ്റംബർ 1786).
1653-ൽ കൂനൻ കുരിശുസത്യത്തിലൂടെ ഭിന്നിച്ചുപോയ മാർത്തോമ്മാ ക്രിസ്‌ത്യാനികൾ (പുത്തൻകൂറ്റുകാർ) മാതൃസഭയിലേക്കു തിരിച്ചുവരുവാൻ ശ്രമം ആരംഭിച്ചത്‌ ഔസേപ്പ് കത്തനാരുടെ നേതൃത്വത്തിലായിരുന്നു.
കൂടാതെ കേരളത്തിലെ മാർത്തോമ്മാ ക്രിസ്‌ത്യാനികൾ വിദേശികളായ മതമേലധ്യക്ഷന്മാരുടെ ഭരണത്തിൻ കീഴിൽനിന്നു മോചനം നേടാൻ ഒരു കേരളീയനായ മെത്രാനെ ആഗ്രഹിക്കുകയും അതിനായി പരിശ്രമിക്കുകയും ചെയ്‌ത ആദ്യത്തെ കേരളീയ വൈദികനാണ് ഔസേപ്പ് കത്തനാർ.
1742 മേയ്‌ 5-നു ആലങ്ങാട്‌ കരിയാറ്റിൽ കുടുംബത്തിൽ ജനിച്ചു.
ആലങ്ങാട് സെമിനാരിയിൽ ആദ്യ വിദ്യാഭ്യാസം പൂർത്തിയാക്കി.
പിന്നീട് ഉന്നതവിദ്യാഭ്യാസത്തിനായി റോമിൽ എത്തി.
24-ആം വയസ്സിൽ വൈദികപട്ടം സ്വീകരിച്ചു.
നാട്ടിൽ തിരിച്ചെത്തിയശേഷം ആലങ്ങാട്‌ സെമിനാരിയിലെ മല്‌പാനായി (പ്രൊഫസർ) നിയമിതനായി.
കേരളീയനായ ഒരു മെത്രാനെ നിയമിച്ച് വിദേശ മെത്രാന്മാരുടെ ഭരണത്തിൽ മാർത്തോമ്മാ ക്രിസ്‌ത്യാനികൾ അനുഭവിച്ചിരുന്ന പ്രയാസങ്ങൾക്കു പരിഹാരം കാണുവാൻ ഇദ്ദേഹം അതിയായി ആഗ്രഹിച്ചിരുന്നു.
ഇതിന്റെ ആവശ്യത്തിനായി 1778 മേയ്‌ 7-നു ഔസേപ്പ് കത്തനാരും ഒരു സംഘവും റോമിലേക്കു യാത്രയായി 1780-ൽ മാർപ്പാപ്പയെ സന്ദർശിച്ചു.
എന്നാൽ ഇതിനു മുൻപായിത്തന്നെ കേരളത്തിലെ ഇദ്ദേഹത്തിന്റെ പ്രതിയോഗികൾ മാർപ്പാപ്പായ്ക്ക് ഒരു ഹർജി അയച്ചിരുന്നു.
കത്തനാർക്കെതിരായ ഹർജി കിട്ടിയിരുന്നതിനാൽ മെത്രാൻ പദവി നൽകാൻ മാർപ്പാപ്പ വിസമ്മതിച്ചു.
എന്നാൽ പോർച്ചുഗീസ്‌ രാജ്ഞിയുടെ ഇടപെടലിനെത്തുടർന്ന്‌ 1782 ഡിസംബർ 16-നു മാർപ്പാപ്പ ഔസേപ്പ് കത്തനാരെ കൊടുങ്ങല്ലൂർ അതിരൂപതയുടെ മെത്രാപ്പൊലീത്തയായി നിയമിച്ചു.
1783-ൽ പോർച്ചുഗലിൽ വച്ച് മെത്രാപ്പൊലീത്തയായി അഭിഷേകം ചെയ്തു.
റോമിൽ നിന്നും തിരികെ ഇന്ത്യയിലേക്കുള്ള യാത്രയിൽ ഗോവയിൽ വച്ച് 1787 സെപ്‌റ്റംബർ 10-നു അദ്ദേഹം കൊല്ലപ്പെട്ടു.
വിഷം അകത്തു ചെന്നതാണ് അദ്ദേഹത്തിന്റെ മരണകാരണമെന്നു സംശയിക്കപ്പെടുന്നു.
യാത്രയിൽ തന്റെ ഒപ്പം ഉണ്ടായിരുന്ന പാറേമ്മാക്കൽ തോമ്മാക്കത്തനാരെ അദ്ദേഹം തന്റെ പിൻഗാമിയായി മരിക്കുന്നതിനു തൊട്ടു മുൻപ് നിയമിച്ചു.
ഔസേപ്പ്‌ മെത്രാപ്പൊലീത്തയെ ചതിച്ചുകൊല്ലുകയാണുണ്ടായതെന്ന്‌ അങ്കമാലി പടിയോലയിൽ തോമ്മാ കത്തനാർതന്നെ രേഖപ്പെടുത്തിയിട്ടുണ്ട്.
ഔസേപ്പ്‌ മെത്രാപ്പോലീത്തയുടെ റോമിലേക്കുള്ള സംഭവബഹുലവും സാഹസികവുമായ യാത്രയാണ്‌ തോമ്മാകത്തനാർ രചിച്ച വർത്തമാനപ്പുസ്‌തകത്തിന്റെ ഇതിവൃത്തം.
അവലംബം Mar Joseph Kariattil Archived 2010-07-06 at the Wayback Machine .
St Thomas Christian Encyclopaedia of India – Edited by George Menachery, Vol.2 (1973).
History of Christianity in India – Mundadan, A. Mathias (1984).
Indian Church History Classics,Vol 1, Ed.
George Menachery: The Nazranies(1998).
Vathamaanappusthakam, Thomas Paremakkal (Malayalam) Various Editions.
by Placid Podipara, Rome.
കരിയിലക്കിളി ഇംഗ്ലീഷ് വിലാസം https://ml.wikipedia.org/wiki/Jungle_Babbler
പൂത്താങ്കീരിയുടെ വർഗക്കാരനും ഏതാണ്ടതേ രൂപവുമുള്ള ഒരു പക്ഷിയാണ് കരിയിലക്കിളി.
ചെറിയ കുറ്റിക്കാടുകളിലും പറമ്പുകളിലും ഏഴും എട്ടും വരുന്ന കൂട്ടങ്ങളായിട്ടാണ് ഈ രണ്ടിനം പക്ഷികളെയും കാണപ്പെടുന്നത്.
കരിയിലക്കിളിയുടെ ദേഹം ഇരുണ്ട തവിട്ടു നിറമാണ്‌.
ഈ പക്ഷികൾ പൊതുവേ വലിയ ദൂരം പറക്കാറില്ല.
ചെറിയ ദൂരം പറന്ന ശേഷം വല്ല മരക്കൊമ്പിലോ മറ്റോ അല്പ സമയാം ഇരുന്നു വീണ്ടും പറന്നും ഒക്കെയാണ് സഞ്ചാരം.
രാത്രികാലങ്ങളിലും ശത്രുക്കളിൽ നിന്നു രക്ഷ തേടാനും മരങ്ങളെ ആശ്രയിക്കുന്നതൊഴിച്ചാൽ ഈ പക്ഷികൾ അധികസമയവും തറയിലാണ് കഴിച്ചു കൂട്ടാറ്‌.
മണ്ണിലും കരിയിലകൾക്കിടയിലും പരതി കിട്ടുന്ന കൃമികീടങ്ങളാണ് പ്രധാന ഭക്ഷണം.
കൂടു കെട്ടാൻ ഇവയ്ക്കു പ്രത്യേക കാലമൊന്നും ഉള്ളതായി തോന്നുന്നില്ല.
അധികം ഉയരമില്ലാത്ത വൃക്ഷങ്ങളിൽ കൂടു കെട്ടുന്ന ഇവ സാധാരണ നാലു മുട്ടകളാണിടുന്നത്.
വളരെയൊന്നും ഭംഗിയില്ലാതെ, ഒരു കോപ്പയുടെ ആകൃതിയിലാവും കൂട്.
കരിയിലക്കിളിയുടെ കുഞ്ഞുങ്ങൾ
പ്രത്യേക രീതിയിൽ ഉള്ള ശബ്ദത്താൽ ഇവ ജനശ്രദ്ധ നേടാറുണ്ട് .
ശത്രുക്കൾ ശ്രദ്ധയിൽ പെടുമ്പോഴും മരക്കൊമ്പൊ തേങ്ങയോ വീഴുമ്പോഴും ഇവ മുന്നറിപ്പെന്നോണം ശബ്ദകോലാഹലങ്ങൾ ഉണ്ടാക്കാറുണ്ട്.
അവലംബം Turdoides striatus Turdoides striatus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരിവയറൻ ആള ഇംഗ്ലീഷ് വിലാസം https://ml.wikipedia.org/wiki/Black-bellied_tern
കരി വയറൻ ആള്യ്ക്ക് black-bellied tern എന്നു പേരുണ്ട്.
Sterna acuticauda എന്നാണ് ശാസ്ത്രീയ നാമം.
ഇന്ത്യൻ ഉപ ഭൂഖണ്ഡത്തിലെ വലിയ നദികൾക്കടുത്ത് കാണുന്നു.
ഇവയുടെ വയർ കറുത്തതാണ്.
ഫോർക്ക് പോലുള്ളവാലുണ്ട്.
കരി ആളയുമായി സാമ്യമുണ്ട്.
കരി ആളയ്ക്ക് ആഴം കുറഞ്ഞഫോർക്ക് പോലുള്ള വാലാണ് കൂടാതെ നെഞ്ചിനോട് ചേർന്നും കറുപ്പുണ്ട്.
ഇവകൊണ്ട് തിരിച്ചറിയാനാവും.
* Bridge, E. S.; Jones, A. W. Baker, A. J. (2005): A phylogenetic framework for the terns (Sternini) inferred from mtDNA sequences: implications for taxonomy and plumage evolution.
PDF fulltext .
കരിയില പ്രാണികൾ ഇംഗ്ലീഷ് വിലാസം https://ml.wikipedia.org/wiki/Dead_leaf_mantis ഡെറോപ്ലാറ്റിസ് ഡെസിക്കാറ്റ
ഉണങ്ങിയ ഇലകളോട് അനുകരണം നടത്തുന്ന പ്രാണികൾക്ക് പൊതുവായി നൽകുന്ന പേരാണ് കരിയില പ്രാണികൾ അഥവാ ഡെഡ് ലീഫ് മാന്റിസ്.
ഡെറോപ്ലാറ്റിസ് ജനുസ്സിലെ ജീവിവർഗ്ഗങ്ങളെ പരാമർശിക്കാൻ ഇത് മിക്കപ്പോഴും ഉപയോഗിക്കുന്നു.
ഡി. ഡെസിക്കാറ്റ , ഡി. ലോബറ്റ , ഡി. ഫിലിപ്പിനിക്ക എന്നിവ ഉദാഹരണമാണ്.
അകാന്തോപ്സ് ഫാൽക്കറ്റാരിയ , എ. ഫാൽക്കറ്റ , ഫിലോക്രാനിയ പാരഡോക്സ (ഗോസ്റ്റ് മാന്റിസ്) എന്നിവയും ഇങ്ങനെ വിശേഷിപ്പിക്കപ്പെടുന്ന മറ്റ് ഇനങ്ങളാണ്.
ഇതും കാണുക ഫ്ലവർ മാന്റിസ് ലീഫ് മാന്റിസ് ഷീൽഡ് മാന്റിസ് ഗ്രാസ് മാന്റിസ് സ്റ്റിക് മാന്റിസ് അവലംബം
കരിയിലക്കാറ്റുപോലെ ഇംഗ്ലീഷ് വിലാസം https://ml.wikipedia.org/wiki/Kariyilakkattupole
സംഭവസ്ഥലത്തു നിന്നും കിട്ടുന്ന തൂവാലയും ചപ്പലും കൊലപാതകി ഒരു സ്ത്രീയാണെന്ന നിഗമനത്തിലേക്ക് അന്വേഷണ ചുമതലയുള്ള ഡി വൈ എസ്ഇ പി  അച്യുതൻകുട്ടിയെ ( മോഹൻലാൽ ) എത്തിക്കുന്നു.
അഭിനേതാക്കൾ മോഹൻലാൽ – പോലീസ് ഇൻസ്‌പെക്ടർ അച്യുതൻകുട്ടി മമ്മൂട്ടി – കൊല്ലപ്പെട്ട സിനിമ സംവിധായകൻ ഹരികൃഷ്ണൻ റഹ്‌മാൻ – അനിൽ കുമാർ, അച്യുതൻകുട്ടിയുടെ അനുജൻ കാർത്തിക – ശില്പ, അനിൽ കുമാറിന്റെ കാമുകി ശ്രീപ്രിയ – തുളസി, ശില്പയുടെ അമ്മ വത്സല മേനോൻ - തുളസിയുടെ അമ്മ ഉണ്ണിമേരി – ഭഗിനിസേവാമയി / പാർവ്വതി ജലജ – രാഗിണി, ഹരികൃഷ്ണന്റെ ഭാര്യ പുറത്തേക്കുള്ള കണ്ണികൾ കരിയിലക്കാറ്റുപോലെ ഇന്റർനെറ്റ് മൂവി ഡാറ്റാബേസിൽ കരിയിലക്കാറ്റുപോലെ -  മലയാളം മൂവി മ്യൂസിക് ഡാറ്റാബേസ് (എംത്രീഡിബി.കോം) മലയാളസംഗീതം ഡാറ്റാബേസിൽ നിന്ന് കരിയിലക്കാറ്റുപോലെ ചിത്രം കാണുവാൻ
കരിയിലക്കാറ്റുപോലെ (1986) Archived 2023-06-01 at the Wayback Machine .
എഗ്മോണ്ട് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Egmont_National_Park Entrance sign, Egmont NP, New Zealand Low on the trail to the summit of Mount Taranaki NASA satellite picture of Mount Taranaki showing the nearly-circular Egmont National park surrounding it.
ന്യൂ പ്ലിമൗത്തിന്റെ തെക്കുഭാഗത്ത്, ന്യൂസിലാന്റിലെ നോർത്ത് ഐലന്റിന്റെ പടിഞ്ഞാറൻ തീരത്തിനു സമീപമാണ് എഗ്മോണ്ട് ദേശീയോദ്യാനം സ്ഥിതിചെയ്യുന്നത്.
ഈ പ്രദേശത്തു ഉയർന്നു നിൽക്കുന്ന പർവ്വതത്തിൽ നിന്നാണ് ഇതിന് ഈ പേരു ലഭിച്ചത്.
ക്യാപ്റ്റൻ കുക്കിന്റെ ആദ്യ യാത്രയ്ക്ക് സഹായിച്ചയാളും ഫെസ്റ്റ് ലോർഡ് ഓഫ് ദി അഡ്മിറാൽറ്റിയും സെക്കന്റ് ഏർൾ ഓഫ് എഗ്മൈണ്ടുമായിരുന്ന ജോൺ പെർസീവലിന്റെ ബഹുമാനാർഥം ജോൺ കുക്ക് തന്നെയാണ് പർവ്വത്തിന് പേരുനൽകിയത്.
അനേകം നൂറ്റാണ്ടുകളായി തരാനകി എന്ന മാവോറി പേരായിരുന്നു ഈ പർവ്വതത്തിനുണ്ടായിരുന്നത്.
ഈ പർവ്വതത്തിനു തന്നെ മൗണ്ട് തരാനകി എന്നും മൗണ്ട് എഗ്മൗണ്ട് എന്നുമുള്ള രണ്ട് വ്യത്യസ്ത പേരുകൾ ഉണ്ട്.
1900 ആരംഭിച്ച ഈ ദേശീയോദ്യാനത്തിൽ പ്രധാനമായുള്ളത് തരാനകി പർവ്വതത്തിന്റെ ഉറങ്ങിക്കിടക്കുന്ന അഗ്നിപർവ്വതമാണുള്ളത്.
ഇതും കാണുക ന്യൂസിലാന്റിലെ ദേശീയോദ്യാനങ്ങൾ ന്യൂസിലാന്റിലെ സംരക്ഷിതപ്രദേശങ്ങൾ അവലംബം പുറത്തേക്കുള്ള കണ്ണികൾ Department of Conservation information on Egmont National Park Egmont National Park എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
എഗ്മൂർ ഇംഗ്ലീഷ് വിലാസം https://ml.wikipedia.org/wiki/Egmore
ഇന്ത്യയിലെ തമിഴ്‍നാട്ടിലെ ചെന്നൈയ്ക്കടുത്തുള്ള ഒരു സ്ഥലമാണ് എഗ്മൂർ (തമിഴ്: "எழும்பூர்" എഴുമ്പൂർ ).
എഗ്മോർ ഐ ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Egmore_Eye_Hospital
ഔദ്യോഗികമായി റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി ആൻഡ് ഗവൺമെന്റ് ഒഫ്താൽമിക് ഹോസ്പിറ്റൽ എന്ന് അറിയപ്പെടുന്ന എഗ്മോർ ഐ ഹോസ്പിറ്റൽ ഇന്ത്യയിലെ തമിഴ് നാട്ടിലെ ചെന്നൈയിലെ ഒരു പൊതു നേത്ര ആശുപത്രിയാണ്.
ഏഷ്യയിലെ ഏറ്റവും പഴക്കം ചെന്ന നേത്ര ആശുപത്രിയായി കണക്കാക്കപ്പെടുന്ന ഈ ഇൻസ്റ്റിറ്റ്യൂട്ട് 1819 ൽ ആണ് സ്ഥാപിതമായത്.
യുണൈറ്റഡ് കിംഗ്ഡത്തിലെ മൂർഫീൽഡ് ഐ ഹോസ്പിറ്റലിനു തൊട്ടുപിന്നാലെ ഇത്തരത്തിലുള്ള രണ്ടാമത്തെ ഏറ്റവും പഴയ ആശുപത്രിയാണിത്.
പ്രശസ്തമായ ഗവൺമെന്റ് ജനറൽ ആശുപത്രിയുമായും ചെന്നൈയിലെ മദ്രാസ് മെഡിക്കൽ കോളേജുമായും ബന്ധപ്പെട്ടിരിക്കുന്ന ഈ ആശുപത്രി തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്നു.
1819-ൽ മദ്രാസ് ഐ ഇൻഫർമറി (MEI) എന്ന പേരിൽ റോയപ്പേട്ടയുടെ അയൽപക്കത്താണ് (ഇന്നത്തെ വെസ്ലി പള്ളിയുടെ മൈതാനത്ത്) ആശുപത്രി ആദ്യം സ്ഥാപിതമായത്.
ഈസ്റ്റ് ഇന്ത്യാ കമ്പനിയുമായി ചേർന്ന് ലണ്ടനിലെ ശസ്ത്രക്രിയാ വിദഗ്ധനായ ഡോ. ട്രാവേഴ്‌സ് ആണ് നേത്ര ആശുപത്രി എന്ന ആശയം ആദ്യമായി ആരംഭിച്ചത്, 1819 ജൂലൈയിൽ മറ്റൊരു സർജനായ ഡോ. റോബർട്ട് റിച്ചാർഡ്‌സൺ ആശുപത്രി സ്ഥാപിക്കുന്നതിനായി മദ്രാസിലെത്തി.
ലണ്ടനിലെ മൂർഫീൽഡ് ഐ ഹോസ്പിറ്റലിന്റെ മാതൃകയിൽ, ഡ്രേക്ക് ബ്രോഡ്മാന്റെ നേതൃത്വത്തിൽ 1873 മുതൽ ആശുപത്രി വികസിച്ചു.
റോയപ്പേട്ടയിൽ സ്ഥാപിതമായെങ്കിലും, 1820-ഓടെ, ആശുപത്രി എഗ്മോറിലേക്ക് മാറ്റി, അവിടെ 1884 വരെ ഒരു ട്രാം ഷെഡ് ഉണ്ടായിരുന്നു.
ഇന്നത്തെ സ്ഥലത്തേക്ക് ആശുപത്രി മാറ്റിയപ്പോൾ, 1886 മുതൽ ഗവൺമെന്റ് ഒഫ്താൽമിക് ഹോസ്പിറ്റൽ എന്നറിയപ്പെട്ടു.
പരിസരത്ത് രണ്ട് കെട്ടിടങ്ങൾ നിർമ്മിച്ചു.
ആശുപത്രി വളപ്പിന് പുറത്തുള്ള ഒരു കറുത്ത ശിലാഫലകത്തിൽ ഇങ്ങനെ എഴുതിയിരിക്കുന്നു: "നേത്രരോഗങ്ങൾക്ക് സൗജന്യ ചികിത്സ നൽകുന്ന സർക്കാർ ആശുപത്രി."
1904 നും 1913 നും ഇടയിൽ, ഗ്ലോക്കോമ ശസ്ത്രക്രിയയിൽ ഉപയോഗിക്കുന്ന എലിയറ്റ്സ് ട്രെഫിൻ എന്ന ഉപകരണത്തിന് അംഗീകാരം ലഭിച്ച ലെഫ്റ്റനന്റ് കേണൽ RH എലിയറ്റിന്റെ മേൽനോട്ടത്തിൽ ആശുപത്രി വികസിച്ചു.
അദ്ദേഹത്തിന്റെ ഭരണകാലത്താണ് ഇന്ത്യൻ പുരാവസ്തു വകുപ്പ് പൈതൃക കെട്ടിടമായി പ്രഖ്യാപിച്ച ലോലി വാർഡ് കെട്ടിടത്തിന്റെ മധ്യഭാഗത്ത് നിർമ്മിച്ചത്.
ദക്ഷിണേന്ത്യയിലെ ആദ്യത്തെ ഒഫ്താൽമോളജി സ്കൂൾ ആയ എലിയറ്റ് സ്കൂൾ ഓഫ് ഒഫ്താൽമോളജി, 1919-ൽ എലിയറ്റിന്റെ പിൻഗാമിയായ ലെഫ്റ്റനന്റ് കേണൽ കിർക്ക്പാട്രിക് ഈ ആശുപത്രിയിൽ സ്ഥാപിച്ചതാണ്.
1921-ൽ, കിർക്ക്പാട്രിക്കിന്റെ പിൻഗാമിയായ ലെഫ്റ്റനന്റ് കേണൽ RE റൈറ്റ് എലിയറ്റ് ഒഫ്താൽമിക് മ്യൂസിയം തുറന്നു.
ഇവ രണ്ടും ആർഎച്ച് എലിയറ്റിന്റെ പേരിലാണ് അറിയപ്പെടുന്നത്.
1829-ലെ രോഗംബാധിച്ച കണ്ണിന്റെ ഒരു പെയിന്റിംഗ്, മുൻകാല പ്രാക്ടീഷണർമാരുടെ ഉഷ്ണമേഖലാ നേത്രരോഗങ്ങളുടെ രേഖാചിത്രങ്ങൾ, 19-ആം നൂറ്റാണ്ടിലെ ബാധിച്ച കണ്ണുകളുടെ നിരവധി മാതൃകകളും കേസ് രജിസ്റ്ററുകളും (1819 മുതൽ) നൂറ്റാണ്ടുകൾ പഴക്കമുള്ള മെഡിക്കൽ ഉപകരണങ്ങൾ എന്നിവ മ്യൂസിയത്തിന്റെ കൈവശമുണ്ട്.
1940-ൽ കെ. കോമൻ നായർ ആശുപത്രിയിലെ ആദ്യത്തെ ഇന്ത്യൻ സൂപ്രണ്ടായി നിയമിതനായി.
1942-ൽ, മെഡിക്കൽ സ്കൂൾ നേത്രരോഗത്തിൽ ബിരുദാനന്തര ഡിപ്ലോമ പ്രോഗ്രാം വാഗ്ദാനം ചെയ്യാൻ തുടങ്ങി.
1948-ൽ അന്നത്തെ സൂപ്രണ്ടായിരുന്ന ആർ.ഇ.
എസ്. മുത്തയ്യയാണ് ഇന്ത്യയിലെ ആദ്യത്തെ നേത്രബാങ്ക് ഇവിടെ തുറന്നത്.
പ്രവർത്തനമാരംഭിച്ചതോടെ ആശുപത്രിക്ക് ഒരു മുഴുവൻ ബ്ലോക്കും നേത്രബാങ്കിനായി സമർപ്പിച്ചു.
മുത്തയ്യയാണ് ആദ്യമായി കെരാട്ടോപ്ലാസ്റ്റി ചെയ്തത് എന്ന് വിശ്വസിക്കപ്പെടുന്നു.